KAPELA ROZLIN - TEMPLARI MASONI 


David Wilson, Past Master of Northfield Lodge No. 5056 in Worcestershire. 
( Ovaj esej je proglašen najboljim na godišnjem takmičenju Velike Lože Škotske. ) 


"Uvek mi je bila prilično fascinantna tema o poreklu masonerije, koja do nedavno 
nije bila adekvatno objašnjena. 

Teorija da su klesari u Skotskoj formirali podzemno i tajno društvo, sa sopstvenim 
lozinkama i ceremonijama, izgledala je neverovatno, jer jednostavno nije bilo 
nikakvih razloga da idu tako daleko da skrivaju svoj zanat. 

Cinjenica da sve ceremonije opisane u ritualima prva tri stepena opisuju događaje 
koji su se odvijali oko Solomonovog hrama u Jerusalimu (koji verovatno niko od 
autora masonske istorije nikada nije posetio) ojačala je moje mišljenje da mora 
postojati neko bolje objašnjenje za tajnovitost sastajanja i lozinke. 

Pošto su vitezovi templari bili jedina grupa (čak i do danas) koja je iskopavala 
Solomonov hram, uvek mi je stavljala na pamet činjenicu da bi oni mogli biti veza 
između tog Reda i nastanka masonerije. 

Potreba za tajnovitošću je od 14.veka bila nužnost za Templare, da ih ne bi spalili 
kao jeretike, a njihova potreba za nesmetanim kretanjem ( prvi oblik bankarstva jer 
su vršili transfer novca na daljinu) je masonske esnafe učinila pogodnim za 
infiltriranje templara u masonske Lože, koje su imale dozvolu od tadašnje vlastele 
za nesmetano kretanje čak i u strane zemlje. 


Čitanje knjige Sanforda Holsta "Zakleti u tajnosti" ( Sworn in Secret) prošle 
godine, i u manjoj meri ,, "Rođeni u krvi" ( Born in Blood) DZona Robinsona, uverilo 
me je da je to zaista tako, i da su argumenti i tvrdnje Sevalijea Remzija 1739. sada 
efektivno dokazani. 


Pad templara je zaista bio rođenje masonerije u novom tajnom obliku, sa tajnim 
sastancima, stražarima i lozinkama za ulazak u prostor gde su se sastajali. 


Od pada templara 1312. do Seljačke pobune 1381. nije veliki vremenski skok, o 
čemu je jasno svedočio Sanford Holst. I Regiusov i Kukov rukopis pokazuju da je 
masonerija bila živa i zdrava još od 1390. godine. Zapisi o seljačkoj buni 1381. 
pokazuju da je tada jasno postojalo ,Veliko tajno društvo“, što je potvrđeno brojnim 
nezavisnim izvorima. Realno, to ,Veliko tajno društvo“ su mogli biti samo masoni 
koji su već u to doba imali članove koji nisu bili majstori zanatlije. 


Mogao bih da uđem u sve dokaze koje je nedavno otkrio i dokumentovao gospodin 
Holst, ali to nije moj cilj. Dovoljno je da kažem da smatram da su veze sa 
templarima neoborive, a Rukopis Regiusa i Rukopis Kuka su bili veoma 
interesantni dokumenti sami po sebi. 


Iako su bili prilično dugački, pobrinuo sam se da ih pročitam u celini kako bih ih u 
potpunosti razumeo, a ne da se oslanjam samo na tuđa tumačenja. Posebno je 
Kukov rukopis veoma jasan u načinu na koji identifikuje masoneriju u svom tekstu, 
ali oba su očigledno masonski dokumenti i široko prihvaćeni kao takvi. 


KAPELA ROZLIN 


Prihvatanje templarske verzije događaja vratilo me je u kapelu Roslin, tu prelepu 
zgradu u blizini Edinburga koju su Holivud, pisci i teoretičari povezivali i sa 
masonima i sa templarima. 


Mnoge od predloženih teorija su dela fikcije ili želje. Nema dokaza koji sugerišu da 
je templarska sila pritekla u pomoć Robertu Brusu u Banokbernu 1314. Hju de 
Pajen (prvi veliki majstor vitezova templara) koji nije bio oženjen sa Ketrin Sinkler, 
ćerkom grofa od Roslina, uprkos tvrdnje o tome na brojnim templarskim veb 
stranicama. Ali zato postoje jasne činjenice koje podržavaju templarsko/masonske 
veze, samo ih je bilo malo teže pronaći. 


Činjenica da su grofovi od Roslina prikazani kao nasledni Veliki majstori škotske 
masonerije i pre njenog zvaničnog formiranja 1736. bila je kristalno jasna 
indikacija veza kapele Rozlin sa slobodnim zidarstvom. 


Sam dizajn kapele Rosslin bio je predmet mnogih debata i očigledno je da u tom 
dizajnu postoji nešto sasvim drugačije od uobičajenih dizajna kapela tog 
vremena. U to doba, kada je Crkva redovno spaljivala jeretike, ovde je napravljena 
verska zgrada koja je imala malo ili nimalo hrišćanskih slika, kao i mnogo 
predmeta i simbiola koji uopšte nisu bili hrišćanski. 


Pa zašto je ova kapela tako dizajnirana i zašto je u njoj bilo toliko poluteističkih i 
nejasnih simbola koji sa tadašnjim hrišćanstvom nemaju dodura? 


Jedino objašnjenje je da je porodica Sinkler bila povezana i sa templarima i sa 
masonima, što se tako očigledno vidi u jedinstvenom dizajnu kapela tog doba. 
Postojao je jedan poseban deo kapele koji sam uvek smatrao prilično čudnim, a to 
su bila četiri oltara na istočnom zidu kapele. 


U ,zvaničnoj" verziji koja se prenosi stotinama godina, rečeno nam je da ga je 
porodica Sinkler dizajnirala na ovaj način kako bi četiri sveštenika mogla da se 
mole non-stop (svaki po šest sati dnevno) za duše predaka Sinklera. Po jedan oltar 
za svakog sveštenika. 


Zašto četiri? Šta su Sinklerovi preci uradili da im je potrebna takva molitva ili 
pomirenje? Štaviše, čudno su raspoređeni, tako da je jedan nešto viši od ostala tri. 


Rečeno nam je da je tu trebalo da se smesti stepenište koje vodi do starijeg dela 
zgrade koja je prethodila Roslin kapeli, ali to objašnjenje nema nikakvog 

smisla. Ostala tri oltara mogla su samo da budu malo podignuta da bi bila u skladu 
sa višim, a simetrija zgrade bi bila zadržana. 


Kao i sa svim detaljima kapele u Rosslinu, nikada nisam verovao da je to bilo 
slučajno ili greška. Svaka cigla i svaki detalj ove lepo dizajnirane strukture ima 
razlog zašto tu stoji, čak i ako na prvi pogled ne razumemo u potpunosti koji su to 
razlozi. 


Pošto je poreklo masonerije datirano pre datuma kada je kapela izgrađena, jasno je 
da si i templari i masonerija mogli da utiču na njen dizajn. 


Pitanje je bilo: da li se to može dokazati? 

Da li je postojalo nešto dovoljno značajno u istoriji templara ili simbolici što se 
isticalo do te mere da bi verovatno na neki način bilo uključeno u simbolike 
kapele. 

Vraćajući se na istoriju templara i njihovo raspuštanje Reda 1312. godine, što je 
verovatno najznačajniji deo istorije templara, čitao sam detaljno o suđenjima 
mnogim vitezovima. 

A onda sam naišao na red koji mi je dao trenutak inspiracije. 

Cetvorici templara suđeno je odvojeno. o , 

Bili su to Zak de Mole (veliki majstor Reda), Zofri de Sarni (veliki komandant 
Normandije), DŽefri od Gonevila (veliki komandant Akvitanije i Poatu) i Hju Pero 
(veliki komandant Ostrva Frans). Veliki majstor i tri provincijska templarska velika 
majstora. Tri na istom nivou, a jedan na malo višim. 


Da li bi ova četiri templara mogla biti inspiracija iza četiri oltara u kapeli Gospe? 
Koje su druge sličnosti ili veze postojale između ova četiri i četiri oltara u Roslinu? 


Iako su bili nevini, da li je činjenica da su osuđeni i pogubljeni kao jeretici navela 
potomke njihove organizacije da se za njih izgovaraju molitve za izbavljenje 
njihovih duša svakog časa u danu? 


"ČETIRI KRUNISANA" Regiusov manuscript iz 14.veka. 


Ova mogućnost me je odmah navela da pomislim na pasus u Regius ovim 
manuskriptima, koji govori o , Cetvorici krunisanih “. 


Dokument ih opisuje kao ,, Četvoricu svetih mučenika“ , koji „ ne odustaju od svoje 
prave vere “. Takođe se spominje car koji im je naredio da priznaju da obožavaju 
lažne idole, kao i da ih je car , , strpao u duboku tamnicu “, „na tom mestu žestoko 
kaznio“ , a zatim ih pogubio. 


Taj opis se tačno poklapao sa poslednjim danima četvorice templara, koje je 
francuski kralj Filip IV stavio u tamnicu i koji su u početku priznali jeres (pod 
mučenjem) i obožavanje lažnih idola. 


Kada su sva četvorica osuđeni, Žak de Mole i DŽefri de Šarni su povukli priznanja 
i spaljeni su na lomači istog dana , i ostala dvojica su takođe pogubljeni po presudi 
Kralja Francuske. 


Upravo to pogubljenje 4 Velika Majstora, 4 sveta mučenika je veoma dobar razlog 
da se za njihove duše moli na 4 Oltara, svaki čas u danu. 


Zato je ijedan oltar uzdignut u odnosu na ostala tri jer kao što rekoh Žak de Molej 
je bio veliki Komander celog templarskog reda a ostala trojica Veliki Komanderi 
Provincija. 


Uključujem relevantan pasus iz Regius dokumenta umesto da ga jednostavno 
citiram. 


"Umetnost četvorice krunisanih . 


Pomolimo se sada Bogu svemoćnom, (svemogućem) 
I njegovoj majci presvetloj Mariji, 


Da možemo čuvati ove zapise ovde, 

I ove tačke dobro sve zajedno 

Kao i ova četiri sveta mučenika, 

Što su ovom zanatu bili od velike časti; 

Bili su dobri zidari koliko je na zemlji moguće biti, 

Grabari i kreatori imidža takođe su bili. 

Jer oni su bili radnici najbolji, 

Car im je imao veliku zavist; 

On je od njih želeo da napravi sliku 

Da odvraćaju narod od Hristovog zakona, da obožavaju lažne odole, 


Ali oni su bili nepokolebljivi u klanjanju Hristu 
I svom zanatu bez ikakvih sumnji 

Oni su voleli Boga i bili mu predani 

i bili u njegovoj službi sve više. 

Pravi ljudi su bili u tom danu, 

I živeli su dobro u Božjem zakonu; 

Jer oni ne bi napustili svoju pravu veru, 


Ljudi poverovaše u laž, 

Imperator ih uskoro uze, 

I stavi ih u duboku tamnicu; 

Sto ih je teže kaznio na tom mestu, 

To im je više radosti bila Hristova blagodat, i smrt u koju su morali da odu." 


Postoji toliko mnogo sličnosti između ,Četiri krunisana" i četiri majstora templara, 
da se može snažno zaključiti da se u odlomku čita o njima. Četvorica zajedno, koji 
su stavljeni u zatvor i mučeni iako je njihova vera bila istinita. Pominjanje lažnih 
idola i njihova smrt četvorice od strane lažnog vladara. 


U odnosu na četiri oltara u Roslinu, postoje tri na nivou, a jedan nešto viši. Potpuno 
verujem da sve ove sličnosti (naročito kada templare već možemo povezati sa 
rođenjem masonerije) nisu bile slučajnost. 


Ako prihvatimo ovu tvrdnju, četiri oltara predstavljaju i četiri viša templara i četiri 
krunisana (i time ih identifikuju kao jedno te isto), onda to, ne samo da čini još 
jednu direktnu vezu između templara i masonerije preko Regiusovog dokumenta, 
već jasnu vezu između oba ta entiteta i dizajna Roslin kapele. 


Dakle, iako navedene veze nisu tada eksplicitno navedene (a realnost života te 
1390. je bila takva da navođenje istine zbog progona i represija nije bilo ni 
moguće), verujem da su to ovo vrlo razumni zaključci koji su izvučeni iz dostupnih 
dokaza. 


Kao i uvek, takve teorije će biti predmet mnogih debata, i radujem se što ću čuti od 
svakoga ko želi da dodatno doprinese ovoj temi. 


David Wilson, Past Master of Northfield Lodge No. 5056 in Worcestershire 


Prevod: Brat Ž. 


